CELEX: 62006CA0436
Language: mt
Date: 2007-12-18 00:00:00
Title: Kawża C-436/06: Sentenza tal-Qorti tal-Ġustizzja (It-Tieni Awla) tat- 18 ta' Diċembru 2007 (talba għal deċiżjoni preliminari tal-Finanzgericht Hamburg — Il-Ġermanja) — Per Grønfeldt, Tatiana Grønfeldt vs Finanzamt Hamburg-Am Tierpark (Moviment liberu tal-kapital — Tassazzjoni — Taxxa fuq id-dħul — Leġiżlazzjoni nazzjonali dwar it-tassazzjoni tal-profitti magħmula matul it-trasferiment tal-holdings (ishma) tal-kumpanniji kapitali)

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/23
            
         Sentenza tal-Qorti tal-Ġustizzja (It-Tieni Awla) tat-18 ta' Diċembru 2007 (talba għal deċiżjoni preliminari tal-Finanzgericht Hamburg — Il-Ġermanja) — Per Grønfeldt, Tatiana Grønfeldt vs Finanzamt Hamburg-Am Tierpark
   (Kawża C-436/06) (1)
   
   (Moviment liberu tal-kapital - Tassazzjoni - Taxxa fuq id-dħul - Leġiżlazzjoni nazzjonali dwar it-tassazzjoni tal-profitti magħmula matul it-trasferiment tal-holdings (ishma) tal-kumpanniji kapitali)
   (2008/C 51/36)
   Lingwa tal-kawża: Il-Ġermaniż
   Qorti tar-rinviju
   Finanzgericht Hamburg
   Partijiet fil-kawża prinċipali
   
      Rikorrenti: Per Grønfeldt, Tatiana Grønfeldt
   
      Konvenuta: Finanzamt Hamburg-Am Tierpark
   Suġġett
   Talba għal deċiżjoni preliminari — Finanzgericht Hamburg — Interpretazzjoni ta' l-Artikolu 52 KE — Tassazzjoni tal-profitti magħmula matul it-trasferiment tal-holdings lil kumpanniji kapitali — Leġiżlazzjoni nazzjonali li tissuġġetta t-tassazzjoni għall-kundizzjoni ta' holding ta' mill-inqas 10 % jekk il-kumpannija kkonċernata hija kompletament suġġetta għat-taxxa fuq il-kumpanniji fl-Istat Membru iżda għall-kundizzjoni ta' holding ta' mill-inqas 1 % jekk il-kumpannija kkonċernata hija stabbilita fi Stat Membru ieħor.
   Dispożittiv
   L-Artikolu 56 KE għandu jiġi interpretat fis-sens li jipprekludi lil leġiżlazzjoni ta' Stat Membru, bħal dik in kwistjoni fil-kawża prinċipali, li permezz tagħha l-profitt magħmul mit-trasferiment ta' ishma f'kumpannija kapitali stabbilita fi Stat Membru ieħor huwa immedjatament taxxabbli fl-2001, peress li, matul il-ħames snin preċedenti, min ittrasferixxa kellu, direttament jew indirettament, holding ta' mill-inqas 1 % tal-kapital ta' kumpannija, filwaqt li l-profitt magħmul mit-trasferiment, fl-istess kundizzjonijiet, ta' ishma ta' kumpannija kapitali, stabbilita f'dan l-ewwel Stat Membru, totalment suġġetta għat-taxxa fuq il-kumpanniji fl-2001 ma kienx taxxabbli ħlief f'każ ta' holding sinjifikattiv ta' għall-inqas 10 %.
   
      (1)  ĠU C 326, 30.12.2006.